/* KOM/2011/0589 galutinis - 2009/0035 (COD) */ KOMISIJOS KOMUNIKATAS EUROPOS PARLAMENTUIpagal Sutarties dėl Europos Sąjungos veikimo 294 straipsnio 6 dalįdėl per pirmąjį svarstymą priimtos Tarybos pozicijos siekiant priimti Europos Parlamento ir Tarybos direktyvą, kuria iš dalies keičiamos Tarybos direktyvos 78/660/EEB dėl tam tikrų tipų bendrovių metinių atskaitomybių nuostatos, susijusios su mikrosubjektais





2009/0035 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl per pirmąjį svarstymą priimtos Tarybos pozicijos siekiant priimti Europos Parlamento ir Tarybos direktyvą, kuria iš dalies keičiamos Tarybos direktyvos 78/660/EEB dėl tam tikrų tipų bendrovių metinių atskaitomybių nuostatos, susijusios su mikrosubjektais (Tekstas svarbus EEE) PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2009) 83 galutinis – 2009/0035 COD): | 2009 02 26 | Europos ekonomikos ir socialinių reikalų komiteto nuomonės data: | 2009 07 15 | Per pirmąjį svarstymą priimtos Europos Parlamento pozicijos data: | 2010 03 10 | Iš dalies pakeisto pasiūlymo perdavimo data: | Netaikoma | Tarybos pozicijos priėmimo data: | 2011 09 12 | KOMISIJOS PASIūLYMO TIKSLAS Komisijos pasiūlymas priimtas įgyvendinant Geresnio reglamentavimo iniciatyvą. Suteikiant valstybėms narėms galimybę pasirinktinai netaikyti mikrosubjektams Ketvirtosios bendrovių teisės direktyvos[1], pasiūlymu siekta supaprastinti ir pagerinti esamą reguliavimo sistemą, kad būtų apribotos dėl ES mikrosubjektų apskaitos reikalavimų atsirandančios prievolės teikti informaciją, siekiant: - sumažinti administracinę naštą ir - suteikti galimybę mikrosubjektų atskaitomybės reikalavimus suderinti su realiais ataskaitų rengėjų ir naudotojų poreikiais. PASTABOS DėL TARYBOS POZICIJOS 3.1 Bendros pastabos Šis paspartinta tvarka priimamas pakeitimas, kaip vienas iš pagrindinių Geresnio reglamentavimo darbotvarkės prioritetų, pasiūlytas 2009 m. vasario mėn. siekiant per trumpą laiką pasiekti reikšmingų supaprastinimų. 2008 m. gruodžio mėn. Komisija gavo prašymą toliau paprastinti apskaitą; 2010 m. kovo mėn. teisėkūros rezoliucijoje Europos Parlamentas teigiamai įvertino parengtą pasiūlymą. Jis vis dėlto, inter alia , pritarė pakeitimui, kad bendrovių pagal ES teisės aktus vis tiek būtų reikalaujama laikytis įpareigojimo tvarkyti registrus, iš kurių būtų matyti bendrovės verslo sandoriai ir finansinė padėtis. Taryba apskritai pritarė Komisijos tikslui paprastinti galiojančius teisės aktus mikrosubjektams. Nors dauguma Tarybos narių Komisijos pasiūlymui pritarė, blokuojančios mažumos nuomone, Komisijos pasiūlymas nėra visiškai tinkamas būdas nustatytiems tikslams pasiekti. Tarybos pozicijoje atsispindi šių nuomonių kompromisas. Visų pirma joje paliktas ES lygmens įpareigojimas mikrosubjektams rengti ataskaitas. 3.2 Veiksmai Europos Parlamento padarytų pakeitimų atžvilgiu 1. Padarytas pakeitimas, kuriuo reikalaujama, kad mikrosubjektams vis tiek turi būti taikomas įpareigojimas tvarkyti registrus, iš kurių būtų matyti bendrovės verslo sandoriai ir finansinė padėtis: šis pakeitimas iš esmės išlaikytas Tarybos pozicijos 5 konstatuojamojoje dalyje (paskutinis sakinys). 2. Įvairūs pakeitimai, kuriais pabrėžiama, kad valstybės narės turėtų galėti pasirinkti, ar mikrosubjektams taikyti išimtis ar jų netaikyti, visų pirma atsižvelgiant į nacionaliniu lygmeniu vyraujančią padėtį, susijusią su įmonių, kurioms taikomos direktyvoje nustatytos ribos, skaičiumi: jie iš esmės išlaikyti Tarybos pozicijos 6 ir 7 konstatuojamosiose dalyse ir 2 straipsnyje. 3.3 Naujos Tarybos pozicijoje pateiktos priemonės Direktyvą 78/660/EEB dėl ES ribotos atsakomybės bendrovių metinių atskaitomybių Komisija siūlė iš dalies pakeisti taip: 3. sukurti mikrosubjektų, apibrėžiamų kaip bendrovių, kurios balanso sudarymo dieną neviršija dviejų iš trijų toliau pateiktų kriterijų ribų, kategoriją: 4. bendras balansas – 500 000 EUR; 5. grynoji apyvarta – 1 000 000 EUR; 6. vidutinis darbuotojų skaičius finansiniais metais – 10. 7. Valstybės narės galėtų netaikyti jų jurisdikcijai priklausantiems mikrosubjektams bet kurių Direktyvoje 78/660/EEB nustatytų įpareigojimų. Tarybos pozicijoje pritarta, kad būtų atskira mikrosubjektų kategorija, tačiau pasiūlyta nauja apibrėžtis, pagal kurią bendro balanso ir grynosios apyvartos ribos būtų sumažintos atitinkamai iki 250 000 EUR ir 500 000 EUR. Komisijos vertinimais, taikant tokias mažesnes ribas Tarybos pozicijoje numatytos paprastinimo priemonės būtų taikomos 15 % mažiau bendrovių, nei buvo numatyta Komisijos pasiūlymu. Taryba pasiūlė, kad valstybėms narėms nebūtų suteikta galimybė mikrosubjektams visiškai netaikyti ES apskaitos reikalavimų, bet vietoj to pasiūlė keletą supaprastinimų, kuriuos valstybės narės galėtų priimti, įskaitant: - galimybę sumažinti ataskaitose pateikiamos informacijos kiekį naudojant supaprastintas balanso ir pelno (nuostolio) ataskaitos formas. Be to, valstybė narė gali atleisti mikrosubjektus nuo įpareigojimo tam tikrų rūšių išlaidų atžvilgiu skaičiuoti metų pabaigoje sukauptas sąnaudas ir išankstinius mokėjimus; - galimybę gerokai sumažinti informacijos, kuri paprastai atskleidžiama aiškinamuosiuose raštuose, kiekį, taip pat leisti šią informaciją atskleisti balanso apačioje; - galimybę netaikyti mikrosubjektams įpareigojimo paskelbti savo ataskaitas, su sąlyga, jei jos pateikiamos bet kuriai kompetentingai institucijai, kuri savo ruožtu balanso informaciją užregistruoja nacionaliniame registre; Siekdama užtikrinti aiškumą ir didesnį mikrosubjektų ataskaitų palyginamumą Taryba taip pat pasiūlė, kad šios kategorijos bendrovėms būtų draudžiama tikrosios vertės apskaita. Palyginti su Komisijos pasiūlymu, Tarybos pozicijoje vis dėlto toliau paliekama galioti keletas ES lygmens apskaitos įpareigojimų, įskaitant, pvz., bendras vertinimo taisykles, privalomas balanso ir pelno (nuostolio) ataskaitos formas, taip pat būtiniausius skaidrumo reikalavimus. IšVADA Taryba poziciją priėmė per pirmąjį svarstymą kvalifikuota balsų dauguma. Nors ja iš dalies pakeičiama didelė dalis Komisijos pasiūlymo, ypač dėl mikrosubjektų apibrėžties, vis dėlto joje išlaikyta Komisijos pasiūlymo esmė suteikti valstybėms narėms galimybę netaikyti mikrosubjektams nemažai ES lygmens apskaitos įpareigojimų, kurie yra sunkiai vykdomi. Nors Komisijos pasiūlymu turėjo būti leidžiamas visiškas atleidimas, Tarybos pozicijoje apsiribota keletu iš anksto apibrėžtų sričių ir taip vis tik sudaromos sąlygos siekti reikšmingos pažangos paprastinimo srityje. Todėl Komisija mano, kad ji gali pritarti Tarybos pozicijai. Atsižvelgdama į per pirmąjį svarstymą priimtą Europos Parlamento nuomonę, Komisija įsipareigoja palengvinti tarpinstitucines derybas, kad būtų pasiektas abiem teisėkūros institucijoms tinkamas kompromisas. [1] 1978 m. liepos 25 d. Direktyva 78/660/EEB, grindžiama Europos ekonominės bendrijos steigimo sutarties 54 straipsnio 3 dalies g punktu, dėl tam tikrų tipų bendrovių metinių atskaitomybių (OL L 222, 1978 8 14, p. 11).